CELEX: 62013CN0678
Language: sk
Date: 2013-12-19 00:00:00
Title: Vec C-678/13: Žaloba podaná 19. decembra 2013 — Európska komisia/Poľská republika

1.3.2014   
            
            
               SK
            
            
               Úradný vestník Európskej únie
            
            
               C 61/5
            
         Žaloba podaná 19. decembra 2013 — Európska komisia/Poľská republika
   (Vec C-678/13)
   2014/C 61/08
   Jazyk konania: poľština
   
      Účastníci konania
   
   
      Žalobkyňa: Európska komisia (v zastúpení: L. Lozano Palacios a D. Milanowska, splnomocnení zástupcovia)
   
      Žalovaná: Poľská republika
   
      Návrhy žalobkyne
   
   
               —
            
            
               podľa článku 258 ods. 1 Zmluvy o fungovaní európskej únie určiť, že Poľská republika si tým, že uplatnila zníženú sadzbu DPH okrem iného na dodávky:
               
                           —
                        
                        
                           lekárskeho vybavenia, pomôcok a iných zariadení, ktoré bežne neslúžia na uľahčenie alebo ošetrenie zdravotného postihnutia a/alebo nie sú určené na výlučne osobné použitie postihnutými osobami,
                        
                     
                           —
                        
                        
                           takých výrobkov, akými sú okrem iného dezinfekčné výrobky, farmaceutické výrobky a preparáty a kúpeľné výrobky, ktoré nie sú farmaceutickými výrobkami bežne používanými na ochranu zdravia, pri prevencii chorôb a na účely lekárskej a veterinárnej starostlivosti alebo výrobkami používanými na antikoncepciu a hygienickú ochranu žien,
                        
                     vymenované v prílohe 3 poľského zákona o dani z pridanej hodnoty v súvislosti s lekárenským vybavením, lekárenským zariadením a farmaceutickými výrobkami, nesplnila povinnosti, ktoré jej vyplývajú z článkov 96 až 98 v spojení s prílohou III smernice o DPH (1),
            
         
               —
            
            
               zaviazať Poľskú republiku na náhradu trov konania.
            
         
      Žalobné dôvody a hlavné tvrdenia
   
   Na podporu svojej žaloby Komisia uvádza, že Poľská republika uplatňuje zníženú sadzbu DPH na tovary, ktoré nepatria do žiadnej z kategórií tovarov uvedených v prílohe III smernice o DPH. Tieto tovary musia byť zdanené bežnou sadzbou, pretože nespadajú pod výnimku uvedenú v článku 98 ods. 2 smernice.
   Podľa Komisie sporné tovary nemožno zaradiť ani medzi farmaceutické výrobky, ktoré sa bežne používajú v zdravotníctve pri prevencii chorôb a na účely lekárskej a veterinárnej starostlivosti, ani medzi vybavenie bežne určené na uľahčenie alebo ošetrenie zdravotného postihnutia na výlučne osobné použitie postihnutými osobami. Okrem toho sú mnohé kategórie tovarov, ktoré sú zdaňované podľa poľských predpisov zníženou sadzbou DPH, formulované nejasne alebo nepresne, čo znemožňuje určiť, o aké výrobky skutočne ide.
   
      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty.